Faubismo - Biquipedia, a enziclopedia libre

# Faubismo

### De Biquipedia

O faubismo ye un estilo pictorico, d'orichen franzés, carauterizato per l'uso de colors intensas, puras e espresibas, e per una simplificazión de as formas, as perspectibas e as guambras. Estió lo primero de os prenzipals mobimientos pictoricos espresionistas apareixitos ta las primerías de o sieglo XX, si bien no tenió guaire durada.

O mobimiento ganó importanzia en rancando de a esposizión de bels faubistas en o Salón d'Agüerro (Salon d'Automne) de 1905, en París. L'orichen de a denominazión se troba en a frase de o critico franzés Louis Vauxcelles, qui esclamó "Donatello au milieu des fauves!" (Donatello entre as bestias furas!), referindo-se á una escultura d'estilo cuatrezentista que yera en metá d'a galería.

A fegura capezera de o mobimiento estió Henri Matisse. Belaltros artistas consideratos faubistas -anque ta muitos no sinificó que cualquecosa temporal- estioron André Derain, Albert Marquet, Maurice de Vlaminck, Georges Rouault, Raoul Dufy, Georges Braque e Kees van Dongen.

En o faubismo se perziben bellas enfluyenzias, como a de os neoimpresionistas u a de os postimpresionistas Cézanne, Gauguin e Van Gogh. O estilo, debez, enfluyó considerablemén en muitos de os mobimientos posteriors de o espresionismo europeu.

Retrieved from "http://an.wikipedia.org../../../f/a/u/Faubismo.html"

Categoría: Istoria de l'arte

##### Views

- Articlo
- Descusión
- Current revision

##### Rechirar

##### Atras luengas

- Bosanski
- Català
- Česky
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Italiano
- 日本語
- ქართული
- Latviešu
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Slovenščina
- Српски / Srpski
- Svenska
- Українська
- 中文